En 1951 bi ha una purga estalinista, y muitos d'os acusatos son comunistas chodigos asquenazis. En 1960 Checoslovaquia ye proclamata Republica Socialista, pero en 1963 o sistema se relaxa, liberan a Mosen Beran, arcebispe de Praga y a comunistas victimas d'as purgas. En febrero de 1968 Alexander Dubcek fa que o partito comunista prenga un programa reformista "o camín de Checoslovaquia enta o socialismo", que ye conoixito como a primavera de Praga. En chulio a URSS, a RDA, Polonia, Hongría y Bulgaria presionan a Checoslovaquia y os días 20-21 d'agosto a URSS invade Checoslovaquia, tornando a la situación inicial.